Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: sor, nyugdíjletiltás formájában. Az adózás rendjéről szóló 1990. évi XCI. törvény a köztartozások végrehajtása tekintetében a bankszámlával nem rendelkező adófizetésre kötelezett személy esetében munkabérből vagy egyéb rendszeres
Paragraph Index: 1084

sor, nyugdíjletiltás formájában. Az adózás rendjéről szóló 1990. évi XCI. törvény a köztartozások végrehajtása tekintetében a bankszámlával nem rendelkező adófizetésre kötelezett személy esetében munkabérből vagy egyéb rendszeres járandóságból, továbbá kifizetőtől járó kifizetésből történő letiltást rendeli el. Az állampolgári jogok országgyűlési biztosa általános helyettese megállapította, hogy az önkormányzat eljárása a kölcsönnel kapcsolatban a jogszabályoknak megfelelő volt, ezért alkotmányos joggal kapcsolatos visszásságot nem állapított meg. 2000/88/II. szám OBH 10627/1997. Az Alkotmány 70/E. §-ában megfogalmazott szociális biztonsághoz való joggal, az Alkotmány 57. § (5) bekezdésében biztosított jogorvoslathoz való joggal és az Alkotmány 2. § (1) bekezdésében deklarált jogállamiságból fakadó jogbiztonság követelményével összefüggésben visszásságot okoz, ha az államigazgatási szerv a szociális ellátás iránti kérelemre nem válaszol, illetve határozathozatal helyett szóban tájékoztatja az ügyfelet és ennek következtében a jogosult jogorvoslati jogával és bírósági felülvizsgálati lehetőségével nem élhet, továbbá nem részesülhet az esetleg őt megillető támogatásban. Teljes szöveg: 3.10.1. alfejezetben. OBH 10730/1997. Az Alkotmány 70/E. §-ában megfogalmazott szociális biztonsághoz való joggal és az Alkotmány 2. § (1) bekezdésében deklarált jogállamiságból fakadó jogbiztonság követelményével összefüggésben visszásságot okoz, ha az ügyfél részére — az ügyintéző mulasztása miatt — fél hónappal később állapítják meg a rendszeres gyermekvédelmi támogatást, és az első hónapban ennek megfelelően nem fizetik ki a támogatás teljes összegét. A panaszos beadványában sérelmezte, hogy Gyomaendrőd Város Önkormányzata a jogosultság első hónapjában a gyermekvédelmi támogatás összegének csak a felét fizette ki számára. A vizsgálat során kapott tájékoztatás szerint a panaszos 1997. november 3-án kitöltve leadta a polgármesteri hivatalban a gyermekvédelmi támogatás kérelmezésére szolgáló nyomtatványt. Az ügyintéző a kitöltött nyomtatványt nem fogadta el, mivel a mellékletek közül hiányzott a panaszos férje részére szóló igazolás a munkaügyi központtól. Az említett igazolás november 14-én érkezett meg a panaszos családjához, a gyermekvédelmi támogatás iránti kérelem beadása és iktatása ezen a napon történt. A kérelemre a polgármester 1997. november 15. napjától kezdődően havi 6900 Ft rendszeres gyermekvédelmi támogatást állapított meg. A panaszos részére az önkormányzat novemberben 3680 Ft-ot fizetett ki rendszeres gyermekvédelmi támogatás címén. Az állampolgári jogok országgyűlési biztosa általános helyettese megállapította, hogy az önkormányzat jogszabályt sértett akkor, amikor a november 3-án beadott kérelemmel kapcsolatban nem iktatás után szólította fel az ügyfelet

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes